pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 317 สายจันทบุรี – สระแก้ว ตอน 3 เปิดให้ประชาชนสัญจรแล้ว
วันอังคารที่ 19 กันยายน 2560
กรมทางหลวงขยายทางหลวงหมายเลข 317 สายจันทบุรี – สระแก้ว ตอน 3 เปิดให้ประชาชนสัญจรแล้ว
กรมทางหลวง (ทล.) กระทรวงคมนาคม ดําเนินการโครงการขยายทางหลวงหมายเลข 317 สายจันทบุรี – สระแก้ว ระยะทาง 147 กิโลเมตร เปิดให้ประชาชนสัญจรแล้ว และช่วยลดปัญหาการจราจรติดขัดในเส้นทางสายหลักเชื่อมระหว่างภาคตะวันออกและภาคตะวันออกเฉียงเหนือตอนใต้
รวมถึงเป็นเส้นทางโลจิสติกส์ของกลุ่มจังหวัดภาคตะวันออก ตามนโยบายการพัฒนาระบบโลจิสติกส์ของกระทรวงคมนาคม สอดคล้องกับยุทธศาสตร์การพัฒนาระบบคมนาคมขนส่งตามนโยบายของรัฐบาล เพื่อลดต้นทุนการขนส่งสินค้า และเพิ่มขีดความสามารถการแข่งขันของประเทศ
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า ทล. โดยสํานักก่อสร้างทางที่ 2 ได้ดําเนินการก่อสร้างทางหลวงหมายเลข 317 สายจันทบุรี – สระแก้ว ระหว่าง อ.เมือง จ.จันทบุรี ที่ กม.0+000 (แยกทางหลวงหมายเลข 3) ผ่าน อ.มะขาม อ.โป่งน้ําร้อน อ.สอยดาว จ.จันทบุรี ผ่าน อ.วังสมบูรณ์ อ.วังน้ําเย็น อ.เขาฉกรรจ์ สิ้นสุดที่ อ.เมือง จ.สะแก้ว ที่ กม.147+600 รวมระยะทาง 147 กิโลเมตร เปิดให้ประชาชนสัญจรแล้ว โดยรูปแบบการก่อสร้างเป็นการปรับปรุงทางสายเดิม จาก 2 ช่องจราจร เป็น 4 ช่องจราจร ผิวจราจรคอนกรีต 2 ชั้น ขยายคันทางเดิมเพิ่มขึ้นข้างละ 1 ช่องจราจร ผิวจราจรกว้าง 7 เมตร ไหล่ทางกว้างข้างละ 1.75 เมตร เขตทางกว้างข้างละ 30 เมตร รวม 60 เมตร แยกช่องจราจรไปกลับด้วยเกาะกลาง กว้าง 5.10 เมตร ระยะทาง 20 กิโลเมตร มีจุดเริ่มต้นที่ กม.24+200 ที่บ้านหินลาด ม.8 ต.ปัถวี อ.มะขาม จ.จันทบุรี สิ้นสุดที่ กม.44+200 บ้านพังพอน ม.3 ต.ทับไทร อ.โป่งน้ําร้อน จ.จันทบุรี พร้อมงานติดตั้งไฟฟ้าแสงสว่าง งบประมาณ 748,468,000 บาท
ทางหลวงหมายเลข 317 สายจันทบุรี – สระแก้ว เป็นเส้นทางสายหลักเชื่อมระหว่างภาคตะวันออกและภาคตะวันออกเฉียงเหนือตอนใต้ และเป็นเส้นทางในระบบโลจิสติกส์ของกลุ่มจังหวัดภาคตะวันออก ทําให้การจราจรหนาแน่นโดยเฉพาะช่วงฤดูกาลผลไม้ ซึ่งโครงการดังกล่าวจะช่วยเพิ่มประสิทธิภาพการคมนาคมขนส่งให้มีความสะดวก รวดเร็ว ปลอดภัย และเพิ่มขีดความสามารถรองรับปริมาณการจราจร ช่วยแก้ไขปัญหาน้ําท่วมขังและระบายน้ําในพื้นที่โครงการ รวมถึงส่งเสริมคุณภาพชีวิต และการพัฒนาเศรษฐกิจในจังหวัดและภาพรวมของประเทศ ประชาชนสามารถสอบถามเส้นทางการเดินทางได้ที่ แขวงทางหลวงจันทบุรี โทร. 0 2354 6668 ต่อ 54303 หรือสายด่วนกรมทางหลวง โทร. 1586 (โทรฟรีทุกเครือข่าย ตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานการประชุมคณะกรรมการธุรกรรมทางอิเล็กทรอนิกส์ ครั้งที่ 4/2561
วันพฤหัสบดีที่ 23 สิงหาคม 2561
รมว.ดิจิทัลฯ เป็นประธานการประชุมคณะกรรมการธุรกรรมทางอิเล็กทรอนิกส์ ครั้งที่ 4/2561
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการธุรกรรมทางอิเล็กทรอนิกส์ ครั้งที่ 4/2561 โดยการประชุมครั้งนี้มีมติเห็นชอบนโยบายและแนวปฏิบัติในการคุ้มครองข้อมูลส่วนบุคคลของกรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร ที่มีภารกิจในการให้บริการการนําเข้า-ส่งออกยุทธภัณฑ์อาวุธ รวมทั้งเห็นชอบให้มีการตั้งคณะทํางานปรับปรุงประกาศแนวนโยบายและแนวปฏิบัติในการรักษาความมั่นคงปลอดภัย ภายใต้ พ.ร.บ.ว่าด้วยธุรกรรมทางอิเล็กทรอนิกส์ พ.ศ.2544 เพื่อให้สอดคล้องกับสถานการณ์ปัจจุบัน นอกจากนี้ที่ประชุมยังได้รับทราบความก้าวหน้า การดําเนินการตามแผนงานเร่งด่วนของคณะกรรมการฯ ในปี 2561 – 2562 ได้แก่ 1) การจัดทําหลักเกณฑ์การให้บริการ Cloud Computing โดยให้คํานึงถึงความมั่นคงปลอดภัยในการรักษาข้อมูลส่วนบุคคล เพื่อให้ธุรกรรมทางอิเล็กทรอนิกส์ที่ใช้งานบน Cloud Computing มีความน่าเชื่อถือมากยิ่งขึ้น ซึ่งปัจจุบันอยู่ระหว่างการปรับแก้ไขรายละเอียดหลังจากรับฟังความคิดเห็นจากผู้ให้บริการแล้ว 2) การจัดทําร่างหลักเกณฑ์เอกสารที่มีความมั่นคงปลอดภัย (Secure Document) เพื่อกําหนดหลักเกณฑ์ แนวทางการจัดเก็บเอกสารในรูปแบบอิเล็กทรอนิกส์ให้มีความมั่นคงปลอดภัย สอดคล้องตามกฎหมายธุรกรรมทางอิเล็กทรอนิกส์ 3) อยู่ระหว่างการศึกษาข้อเสนอแนะเชิงนโยบายที่เกี่ยวกับมาตรฐานข้อมูล (Data Set) ในรูปแบบ Open Data / Open API รองรับการใช้ประโยชน์จาก Big Data และ 4) การจัดทําข้อเสนอแนะเชิงนโยบายที่เกี่ยวกับการใช้งาน Digital ID เนื่องจากปัจจุบันมีการดําเนินการพัฒนาระบบการพิสูจน์และยืนยันตัวตนทางดิจิทัล (National Digital ID Platform) ซึ่งอาจจะส่งผลกระทบต่อภาครัฐและภาคเอกชนในการใช้งาน รวมถึงการประชาสัมพันธ์สร้างความรู้ความเข้าใจแก่ประชาชน เพื่อให้เกิดความเชื่อมั่นในการทําธุรกรรมในอนาคต เมื่อวันที่ 22 สิงหาคม 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะไนน์ ทาวเวอร์ แกรนด์ ถนนพระราม 9 เขตห้วยขวาง กรุงเทพฯ
***********************
รัฐบาลไทย-ข่าวทำเนียบรัฐบาล-มหาดไทย 4.0 พัฒนาแอปพลิเคชั่นสาธารณูปโภค (ค่าน้ำ-ค่าไฟ) อำนวยความสะดวกประชาชนสามารถใช้บริการได้ในทุกที่ ทุกเวลา
วันศุกร์ที่ 25 พฤษภาคม 2561
มหาดไทย 4.0 พัฒนาแอปพลิเคชั่นสาธารณูปโภค (ค่าน้ํา-ค่าไฟ) อํานวยความสะดวกประชาชนสามารถใช้บริการได้ในทุกที่ ทุกเวลา
มหาดไทย 4.0 พัฒนาแอปพลิเคชั่นสาธารณูปโภค (ค่าน้ํา-ค่าไฟ) อํานวยความสะดวกประชาชนสามารถใช้บริการได้ในทุกที่ ทุกเวลา
วันนี้ (25 พ.ค.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายฉัตรชัย พรหมเลิศ ปลัดกระทรวงมหาดไทย ได้มอบนโยบายในการดําเนินการขับเคลื่อนและปรับปรุงประสิทธิภาพของระบบการให้บริการประชาชนของส่วนราชการและหน่วยงานรัฐวิสาหกิจในสังกัดกระทรวงมหาดไทย เพื่อเป็นไปในทิศทางที่สอดรับกับการเปลี่ยนแปลงของสังคมและวิถีชีวิตของพี่น้องประชาชน เพื่ออํานวยความสะดวกและตอบสนองไลฟ์สไตล์ของประชาชน และปรับปรุงระบบการทํางานรองรับสังคมดิจิทัล ภายใต้การขับเคลื่อนมหาดไทย 4.0 ตามนโยบายไทยแลนด์ 4.0
เพื่อเป็นการอํานวยความสะดวกให้แก่พี่น้องประชาชน หน่วยงานรัฐวิสาหกิจด้านสาธารณูปโภคพื้นฐาน (ไฟฟ้า-ประปา) ในสังกัดกระทรวงมหาดไทย ทั้ง 4 แห่ง จึงได้ดําเนินการพัฒนาระบบการให้บริการด้วยแอปพลิเคชั่นซึ่งสามารถใช้บริการผ่าน Smartphone หรือ Tablet โดยไม่ต้องเดินทางไปใช้บริการ ณ สํานักงานของหน่วยงาน ดังนี้
1. MEA Smart Life โดยการไฟฟ้านครหลวง ภายใต้แนวคิด “App โดนใจ เรื่องไฟฟ้ามีทุกเรื่อง” ซึ่งมีคุณสมบัติสามารถตรวจสอบค่าไฟฟ้าและหน่วยการใช้ไฟย้อนหลังได้ 6 เดือน การรับชําระค่าไฟฟ้าผ่านบัตรเครดิต ระบบแจ้งเตือนเมื่อครบกําหนดชําระค่าไฟฟ้า และผู้ใช้บริการสามารถตรวจสอบพิกัดสถานที่รับชําระค่าไฟฟ้า รวมทั้งยังสามารถติดตามการประกาศวันปิดปรับปรุงระบบไฟฟ้าล่วงหน้า รวมถึงการแจ้งระบบไฟฟ้าขัดข้องอีกด้วย โดยสามารถดาวน์โหลดได้ทั้งทาง Google play และ App Store
2. PEA Smart Plus โดยการไฟฟ้าส่วนภูมิภาค ภายใต้แนวคิด One Touch Service “จัดให้ง่าย ได้ทุกเรื่อง” ทุกที่ ทุกเวลา ซึ่งมีคุณสมบัติ สามารถขอใช้ไฟฟ้าใหม่ แจ้งเตือนค่าไฟฟ้า ชําระค่าไฟฟ้า คํานวณค่าไฟฟ้า สถานที่รับชําระ การแจ้งไฟฟ้าขัดข้อง และการประกาศดับไฟฟ้า โดยสามารถดาวน์โหลดได้ทั้งทาง Google play และ App Store
3. MWA OnMobile โดยการประปานครหลวง มีคุณสมบัติสามารถตรวจสอบค่าน้ําประปา และชําระค่าน้ําด้วยบัตรเครดิต หรือนําบาร์โค้ดหรือ QR code ที่แสดงผลแทนใบแจ้งค่าน้ํา ไปแสดงเพื่อชําระค่าน้ําที่สํานักงานประปาสาขา หรือตัวแทนชําระเงิน (เคาน์เตอร์เซอร์วิส) ได้ โดยสามารถดาวน์โหลดได้ทั้งทาง Google play และ App Store
4. PWA Digital Bill โดยการประปาส่วนภูมิภาค โดยนําระบบการใช้งานของ Application Apple wallet และ My wallet มาผสานกับระบบการแจ้งค่าน้ําประปาอิเล็กทรอนิกส์ PWA Digital Bill ซึ่งสามารถอํานวยความสะดวกแบบครบวงจรผ่านสมาร์ทโฟน ทั้งการตรวจสอบค่าน้ําประปา การชําระค่าน้ําประปา หรือนําบาร์โค้ดไปแสดงที่ตัวแทนรับชําระแทนบิลกระดาษ การรับข่าวสารประชาสัมพันธ์ ตลอดจนมีระบบแจ้งเตือนครบกําหนดชําระ โดยสามารถลงทะเบียนได้ที่http://pwa.mywallet.co
โฆษกกระทรวงมหาดไทย กล่าวเพิ่มเติมว่า กระทรวงมหาดไทย มุ่งเดินหน้าพัฒนาระบบการให้บริการประชาชนในทุกด้านตามอํานาจหน้าที่ ด้วยการปรับเปลี่ยนระบบการทํางานของส่วนราชการและรัฐวิสาหกิจในสังกัด เพื่ออํานวยความสะดวกให้พี่น้องประชาชนสามารถรับบริการของกระทรวงมหาดไทยได้อย่างสะดวก รวดเร็ว ทั่วถึง และเป็นธรรมในสังคมยุคดิจิทัลต่อไป.
ครั้งที่ 112/2561 วันที่ 25 พ.ค. 2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล แจ้งการเลื่อนออกรางวัล
วันอังคารที่ 9 มกราคม 2561
สํานักงานสลากกินแบ่งรัฐบาล แจ้งการเลื่อนออกรางวัล
ในการออกรางวัลสลากกินแบ่งรัฐบาลในงวดที่จะถึงนี้จะออกรางวัลในวันที่ 17 มกราคม เนื่องจากวันที่ 16 มกราคม ตรงกับวันครู โดยจะเลื่อนเป็นการถาวร เป็นเช่นนี้ทุกปี
พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล ได้กล่าวต่อสื่อมวลชนว่า ในการออกรางวัลสลากกินแบ่งรัฐบาลในงวดที่จะถึงนี้จะออกรางวัลในวันที่ 17 มกราคม เนื่องจากวันที่ 16 มกราคม ตรงกับวันครู โดยจะเลื่อนเป็นการถาวร เป็นเช่นนี้ทุกปี สําหรับในวันที่ 1 มีนาคม 2561 จะเลื่อนการออกรางวัล เป็นวันที่ 2 มีนาคม 2561 เนื่องจากตรงกับวันมาฆบูชา โดยประชาชนสามารถรับชมการถ่ายทอดสดผ่านทางได้ทางสถานีโทรทัศน์ไทยรัฐ ทีวี ตั้งแต่เวลา 14.00 น. สถานีโทรทัศน์ข่าวสปริงนิวส์ และทางสถานีวิทยุโทรทัศน์กองทัพบก (ช่อง 5) ตั้งแต่เวลา 14.30 น. รวมทั้งรับฟังการถ่ายทอดเสียงทางสถานีวิทยุกระจายเสียงแห่งประเทศไทยกรมประชาสัมพันธ์ ตั้งแต่เวลา 14.30 น. เป็นต้นไป และตรวจสอบขั้นตอนการออกรางวัลย้อนหลังผ่านทางเว็บไซต์ของสํานักงานฯ www.glo.or.th ได้ทุกงวดของการออกรางวัล
รัฐบาลไทย-ข่าวทำเนียบรัฐบาล-​เขตสุขภาพที่ 10 ผุดแนวคิด โรงพยาบาล 3 พี่น้องลดผู้ป่วยแออัด ได้รับบริการทั่วถึง
วันอาทิตย์ที่ 30 กันยายน 2561
​เขตสุขภาพที่ 10 ผุดแนวคิด โรงพยาบาล 3 พี่น้องลดผู้ป่วยแออัด ได้รับบริการทั่วถึง
ผู้ตรวจราชการเขตสุขภาพที่ 10 ชื่นชมแนวคิดโรงพยาบาล 3 พี่น้อง ใช้ทรัพยากรทางการแพทย์ร่วมกัน “Resource Sharing” ลดปัญหาผู้ป่วยแออัด และการรอรักษา
ผู้ตรวจราชการเขตสุขภาพที่ 10 ชื่นชมแนวคิดโรงพยาบาล 3 พี่น้อง ใช้ทรัพยากรทางการแพทย์ร่วมกัน “Resource Sharing” ลดปัญหาผู้ป่วยแออัด และการรอรักษา
นายแพทย์ประพนธ์ ตั้งศรีเกียรติกุล ผู้ตรวจราชการเขตสุขภาพที่ 10 ได้กล่าวชื่นชมในการประชุมคณะกรรมการเขตสุขภาพที่ 10 ครั้งที่ 2/2561 ณ ห้องประชุมโรงพยาบาลอํานาจเจริญ ว่า เขตสุขภาพที่ 10 ได้มีการบริหารจัดการเพื่อลดความแออัดของผู้ป่วยในโรงพยาบาลสรรพสิทธิประสงค์ได้อย่างดีเยี่ยม โดยใช้แนวคิด “Resource Sharing” โรงพยาบาล 3 พี่น้อง ได้แก่ โรงพยาบาลสรรพสิทธิประสงค์ โรงพยาบาลวารินชําราบ และโรงพยาบาล 50 พรรษา มหาวชิราลงกรณ ในการใช้ทรัพยากรร่วมกันทั้งด้านบุคลากรและเครื่องมือทางการแพทย์ เพื่อรองรับการให้บริการแก่ผู้ป่วยในจังหวัดอุบลราชธานี ให้ได้รับการรักษาที่รวดเร็ว ปลอดภัย ลดความแออัดของโรงพยาบาลสรรพสิทธิประสงค์
นายแพทย์ประพนธ์ กล่าวต่อว่า เขตสุขภาพที่ 10 ได้เริ่มโครงการ Resource Sharing ตั้งแต่วันที่ 28 ธันวาคม 2560 โดยเริ่มจากฝึกอบรมและแบ่งปันผู้เชี่ยวชาญในสาขาที่มีความพร้อมก่อน เช่น ศัลยแพทย์ พยาบาลผ่าตัด พยาบาล scrub วิสัญญีพยาบาล และขยายบริการห้องผู้ป่วยวิกฤติ ICU และห้องผู้ป่วยนอก เพิ่มใน โรงพยาบาล 50 พรรษา มหาวชิราลงกรณ และโรงพยาบาลวารินชําราบ จากการดําเนินโครงการพบว่าอัตราการครองเตียงในโรงพยาบาลสรรพสิทธิประสงค์ลดลงเฉลี่ยร้อยละ 8.2 นอกจากนี้ยังทําให้เกิดการพัฒนาระบบบริการที่มีคุณภาพในการพัฒนาระบบคลังเลือด การพัฒนาระบบบริการดูแลผู้ป่วยแบบไร้รอยต่อ (Intermediate care) การเกิดศูนย์ประสานการส่งต่อ 24 ชั่วโมงทั้ง 3 โรงพยาบาล การพัฒนาระบบข้อมูลการส่งต่อ การซื้อยาร่วมและใช้ยาที่มีมาตรฐานเดียวกัน
ทั้งนี้ โรงพยาบาลสรรพสิทธิประสงค์เป็นโรงพยาบาลขนาดใหญ่ มีความพร้อมในด้านแพทย์ผู้เชี่ยวชาญ และเครื่องมือที่ทันสมัย มีศักยภาพสูงสุดในเขตสุขภาพที่ 10 ทําให้มีผู้มารับบริการกว่า 3,300 คนต่อวัน จึงเกิดปัญหาการรอคิวรักษาของผู้มารับบริการและความแออัด โดยมีอัตราการครองเตียงสูงถึงร้อยละ 119 จาก 1,376 เตียง ทําให้บางครั้งผู้ป่วยได้รับการรักษาจากแพทย์ผู้เชี่ยวชาญไม่ทันท่วงที ซึ่งผู้ป่วยที่มารับบริการส่วนใหญ่จะเป็นแผนกสูติกรรม ศัลยกรรม อายุรกรรม กุมารและออร์โธปิดิกส์
************************************** 30 กันยายน 2561
รัฐบาลไทย-ข่าวทำเนียบรัฐบาล-ชี้พิกัดเปิดรับคำขอกู้ "สินเชื่อ SME โตไว ไทยยั่งยืน"
วันศุกร์ที่ 22 พฤศจิกายน 2562
ชี้พิกัดเปิดรับคําขอกู้ "สินเชื่อ SME โตไว ไทยยั่งยืน"
คําขอ สินเชื่อ SME โตไว ไทยยั่งยืน
#พื้นที่กรุงเทพฯ : #สํานักงานกองทุนพัฒนาเอสเอ็มอีตามแนวประชารัฐ
75/6 ถนนพระรามที่ 6 แขวงทุ่งพญาไท เขตราชเทวี กรุงเทพฯ 10400. โทร : 02-202-3879
.
#พื้นที่ส่วนภูมิภาค : #สํานักงานอุตสาหกรรมจังหวัด (#สอจ.) 76 จังหวัดทั่วประเทศ
.
ตั้งแต่วันที่ 15 พฤศจิกายน 2562 เป็นต้นไป
.
วงเงินโครงการ 3,000 ล้านบาท
- สําหรับเอสเอ็มอีนิติบุคคล
- วงเงินกู้สูงสุด 3 ล้านบาทต่อราย
-ดอกเบี้ย 1% ตลอดอายุสัญญา
- ระยะเวลากู้สูงสุด 7 ปี
- ปลอดเงินต้น สูงสุด 1 ปี
.
สอบถามเพิ่มเติม e-mail: smefund@dip.go.th / smefund.moi@gmail.com
รัฐบาลไทย-ข่าวทำเนียบรัฐบาล-10 เมืองที่ดีที่สุดสำหรับการส่งท้ายปีเก่า 2019
วันอังคารที่ 19 พฤศจิกายน 2562
10 เมืองที่ดีที่สุดสําหรับการส่งท้ายปีเก่า 2019
วันอังคารที่ 19 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กรุงเทพฯ ถูกยกให้เป็นเมืองที่เต็มไปด้วยสีสัน ความสนุก อาหารอร่อย และมีแหล่งชอปปิงที่หลากหลาย จากรายงาน 10 จุดหมายปลายทางที่ดีที่สุดสําหรับการท่องเที่ยวส่งท้ายปีเก่าปี 2019 โดยสํานักข่าว CNN โดยเฉพาะจุดเคาท์ดาวน์หน้าเซ็นทรัลเวิลด์ที่เปรียบได้กับไทม์สแควร์ของเมืองไทย ซึ่งนอกจากจะได้สัมผัสกับสีสันและความสนุกสนานแล้ว หากนักท่องเที่ยวต้องการความสงบก็สามารถไปส่งท้ายปีเก่ากันที่วัดได้เช่นกัน ทั้งนี้ 10 เมืองที่ถูกยกให้เป็นเมืองที่ดีที่สุดสําหรับการส่งท้ายปีเก่า 2019 ได้แก่ 1.กรุงเทพมหานคร
2.ซิดนีย์ 3.ฮ่องกง 4.ดูไบ 5.มอสโก 6.เคปทาวน์ 7.ลอนดอน 8.ริโอ เดอ จาเนโร 9.นิวยอร์ก 10.ลาสเวกัส
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วย รมว.ดิจิทัลฯ เปิดการจัดฝึกอบรมด้านพาณิชย์อิเล็กทรอนิกส์ต่อยอดวิทยากร E-Commerce ชุมชน
วันพฤหัสบดีที่ 15 มีนาคม 2561
ผู้ช่วย รมว.ดิจิทัลฯ เปิดการจัดฝึกอบรมด้านพาณิชย์อิเล็กทรอนิกส์ต่อยอดวิทยากร E-Commerce ชุมชน
ผู้ช่วย รมว.ดิจิทัลฯ
นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการจัดฝึกอบรมด้านพาณิชย์อิเล็กทรอนิกส์ต่อยอดวิทยากร E-Commerce ชุมชน และการแถลงข่าวผลการดําเนินการโครงการศูนย์ดิจิทัลชุมชนกิจกรรม Village E-Commerce โดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) หน่วยงานในสังกัดกระทรวงฯ จัดทําโครงการฯ ดังกล่าวขึ้น เพื่อใช้ศูนย์ดิจิทัลชุมชนเป็นเครื่องมือสนับสนุนกิจกรรมทางเศรษฐกิจและสังคม ส่งเสริมและพัฒนาการค้าออนไลน์สําหรับผู้ประกอบการชุมชนผ่านศูนย์ดิจิทัลชุมชน สร้างต้นแบบการทําธุรกิจการค้าออนไลน์ในระดับชุมชน (Village E-Commerce Business Model) ของประเทศ รวมถึงส่งเสริมและพัฒนาศักยภาพผู้ประกอบการชุมชนใช้เทคโนโลยีดิจิทัลในการสร้างโอกาสทางการตลาดเพิ่มรายได้ และสร้างกลไกในการส่งเสริมการพัฒนาสินค้าชุมชนให้ก้าวหน้าสู่การเป็นสินค้า OTOP ผ่านการใช้เทคโนโลยีดิจิทัล ทั้งนี้ ภายในงานยังได้มีการมอบโล่ประกาศเกียรติคุณแก่วิทยากร E-Commerce ชุมชน ที่มีผลการดําเนินงานดีเด่น ด้านการถ่ายทอดองค์ความรู้แก่ผู้ประกอบการชุมชน จํานวน 3 รางวัล และวิทยากรดีเด่น ด้านการผลักดันมูลค่าพาณิชย์อิเล็กทรอนิกส์ในชุมชน ภูมิภาคละ 1 รางวัล รวม 4 รางวัล ทั้งยังมีการเสวนาระหว่างผู้ประกอบการที่เข้าร่วมโครงการฯ กับวิทยากรที่ได้รับรางวัลอีกด้วย เมื่อวันที่ 15 มีนาคม 2561 ณ โรงแรมเซ็นทรา บาย เซ็นทารา ศูนย์ราชการฯ แจ้งวัฒนะ เขตหลักสี่ กรุงเทพฯ
***********************
รัฐบาลไทย-ข่าวทำเนียบรัฐบาล-มาตรการยกเว้นภาษีเงินได้บุคคลธรรมดาและภาษีเงินได้นิติบุคคล สำหรับการบริจาคให้แก่ กองทุนวิจัย พัฒนา และนวัตกรรม
วันพุธที่ 31 มกราคม 2561
มาตรการยกเว้นภาษีเงินได้บุคคลธรรมดาและภาษีเงินได้นิติบุคคล สําหรับการบริจาคให้แก่ กองทุนวิจัย พัฒนา และนวัตกรรม
ในการประชุมคณะรัฐมนตรีเมื่อวันที่ 30 มกราคม 2561 คณะรัฐมนตรีได้มีมติเห็นชอบมาตรการยกเว้นภาษีเงินได้บุคคลธรรมดาและภาษีเงินได้นิติบุคคลสําหรับการบริจาคให้แก่กองทุนวิจัย พัฒนา และนวัตกรรม รวม 4 กองทุน
ในการประชุมคณะรัฐมนตรีเมื่อวันที่ 30 มกราคม 2561 คณะรัฐมนตรีได้มีมติเห็นชอบมาตรการยกเว้นภาษีเงินได้บุคคลธรรมดาและภาษีเงินได้นิติบุคคลสําหรับการบริจาคให้แก่กองทุนวิจัย พัฒนา และนวัตกรรม รวม 4 กองทุน ได้แก่ กองทุนเพื่อการพัฒนาวิทยาศาสตร์และเทคโนโลยี กองทุนสนับสนุนการวิจัย กองทุนเพื่อการพัฒนาระบบมาตรวิทยา และกองทุนเพื่อการพัฒนาระบบสาธารณสุข โดยมีสาระสําคัญสรุปได้ ดังนี้
1. การบริจาคที่ได้กระทําตั้งแต่วันที่กฎหมายมีผลใช้บังคับถึงวันที่ 31 ธันวาคม พ.ศ. 2562
1.1 บุคคลธรรมดา ให้หักลดหย่อนได้เป็นจํานวน 2 เท่าของจํานวนเงินที่บริจาค แต่เมื่อรวมกับการบริจาคเพื่อสนับสนุนการศึกษาแล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนอื่น ๆ แล้ว
1.2 บริษัทหรือห้างหุ้นส่วนนิติบุคคล ให้หักรายจ่ายได้เป็นจํานวน 2 เท่าของจํานวนเงิน ที่บริจาค แต่เมื่อรวมกับรายจ่ายที่จ่ายเป็นค่าใช้จ่ายเพื่อสนับสนุนการศึกษา และรายจ่ายที่กําหนดแล้วต้องไม่เกินร้อยละ 10 ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา
2. สําหรับการบริจาคที่ได้กระทําตั้งแต่วันที่ 1 มกราคม พ.ศ. 2563 เป็นต้นไป
2.1 บุคคลธรรมดา ให้หักลดหย่อนได้ 1 เท่าของจํานวนเงินที่บริจาค แต่เมื่อรวมกับเงินบริจาคอื่นๆ แล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนอื่นๆ แล้ว
2.2 บริษัทหรือห้างหุ้นส่วนนิติบุคคล ให้หักรายจ่ายได้ 1 เท่าของจํานวนเงินที่บริจาค แต่เมื่อรวมกับรายจ่ายเพื่อการกุศลสาธารณะหรือเพื่อการสาธารณประโยชน์แล้ว ต้องไม่เกินร้อยละ 2 ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา
การให้สิทธิประโยชน์ทางภาษีสําหรับการบริจาคให้แก่กองทุนวิจัย พัฒนา และนวัตกรรมทั้ง 4 กองทุนนี้ จะมีส่วนช่วยในการส่งเสริมการพัฒนาเทคโนโลยีและนวัตกรรมของประเทศ อันมีผลช่วยผลักดันให้ประเทศไทยก้าวไปสู่การเป็นประเทศที่มีความก้าวหน้าทางด้านวิทยาศาสตร์และเทคโนโลยีทัดเทียมกับประเทศที่พัฒนาแล้ว
ศูนย์สารนิเทศสรรพากร (RD Intelligence Center) กรมสรรพากร โทร. 1161
รัฐบาลไทย-ข่าวทำเนียบรัฐบาล-รมว.เกษตรฯ เปิดงานเกษตรภาคใต้ ครั้งที่ 27
วันพฤหัสบดีที่ 15 สิงหาคม 2562
รมว.เกษตรฯ เปิดงานเกษตรภาคใต้ ครั้งที่ 27
รมว.เกษตรฯ เปิดงานเกษตรภาคใต้ ครั้งที่ 27 ภายใต้หัวข้อ “เกษตรประณีต เพื่อชีวิตที่ยั่งยืน”
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังพิธีเปิดงานเกษตรภาคใต้ ครั้งที่ 27 ณ คณะทรัพยากรธรรมชาติ มหาวิทยาลัยสงขลานครินทร์ วิทยาเขตหาดใหญ่ ว่า งานเกษตรภาคใต้เป็นงานที่คณะทรัพยากรธรรมชาติได้จัดเป็นประจําทุกปีเพื่อเผยแพร่ผลงานวิชาการ เป็นเวทีซื้อขายสินค้าและผลผลิตการเกษตร เป็นเวทีให้นักศึกษาพัฒนากระบวนการทํางานด้วยการปฏิบัติงานจริง และเป็นงานประจําปีที่สําคัญของจังหวัดสงขลาและภาคใต้ จากผลการประเมินงานในช่วงปีที่ผ่านมา มีผู้เข้าชมงานประมาณ 5 แสนคน มีเงินหมุนเวียนไม่น้อยกว่า 400 ล้านบาท ซึ่งช่วยกระตุ้นเศรษฐกิจและสร้างความเข้มแข็งของภาคการเกษตรและชุมชน โดยการจัดงานในครั้งนี้ได้รับความร่วมมือจากหน่วยงานของกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม องค์กรทั้งภาครัฐและเอกชน และผู้ประกอบการร้านค้าประมาณ 700 ราย ร่วมกันจัดงานในหัวข้อ “เกษตรประณีต เพื่อชีวิตที่ยั่งยืน” เพื่อนําเสนอการทําการเกษตรตามศาสตร์ของในหลวงรัชกาลที่ 9 โดยอาศัยการใช้ทรัพยากรที่มีอยู่ในชุมชน ผสมผสานวิทยาการและเทคโนโลยีสมัยใหม่อย่างสมดุล และสามารถสร้างมูลค่าแก่ภาคการผลิตทางการเกษตร ยกระดับคุณภาพชีวิตเกษตรกรไทย คืนความสุขให้แก่สังคมเกษตร ชุมชน และประชาชนทั่วไปได้อย่างยั่งยืน
สําหรับกิจกรรมในงาน ประกอบด้วย การฝึกอบรม ประชุม สัมมนาทางวิชาการ การแสดงนิทรรศการทางด้านการเกษตรและทรัพยากรธรรมชาติ การประกวดแข่งขัน การสาธิต การให้บริการวิชาการ การแสดงและจําหน่ายสินค้าและผลผลิตเกษตรเครื่องจักรกลการเกษตรและสินค้าอื่น ๆ รวมถึงการแสดงศิลปวัฒนธรรม
“อย่างไรก็ตาม ไม่ว่ายุคสมัยจะเปลี่ยนแปลงไปอย่างไร พื้นฐานหลักที่สําคัญของประเทศไทยยังคงหนีไม่พ้นภาคการเกษตร เพราะการเกษตรเป็นต้นน้ําที่สําคัญของภาคการผลิตอื่น ๆ การที่คณะทรัพยากรธรรมชาติในฐานะสถาบันการศึกษาทางการเกษตรและทรัพยากรได้จัดงานเกษตรภาคใต้ขึ้น เพื่อเป็นแหล่งให้การบริการชุมชน เป็นสถานที่แลกเปลี่ยนเรียนรู้ระหว่างนักวิจัย นักวิชาการ เกษตรกร และภาคเอกชน เป็นเวทีแห่งการฝึกฝนประสบการณ์การทํางานแก่นักศึกษา สร้างภาพลักษณ์ความมั่นคงให้แก่พื้นที่ กระตุ้นเศรษฐกิจการท่องเที่ยวภายในจังหวัดและภูมิภาคได้เป็นอย่างดี ซึ่งเป็นสิ่งดีที่สามารถสร้างขึ้นท่ามกลางปัญหาความไม่สงบในพื้นที่ จึงเห็นว่านี่เป็นส่วนหนึ่งที่มหาวิทยาลัยได้บริการชุมชนในรูปแบบที่เป็นรูปธรรมและมีคุณค่าอย่างยิ่ง” นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“อ.ยักษ์” หนุนชลประทานจัดอบรมร่วมวิศวกรชลประทานกับเกษตรกร ขยายผลเกษตรทฤษฎีใหม่
วันพฤหัสบดีที่ 21 มิถุนายน 2561
“อ.ยักษ์” หนุนชลประทานจัดอบรมร่วมวิศวกรชลประทานกับเกษตรกร ขยายผลเกษตรทฤษฎีใหม่
“อ.ยักษ์” หนุนชลประทานจัดอบรมร่วมวิศวกรชลประทานกับเกษตรกร ขยายผลเกษตรทฤษฎีใหม่ประยุกต์ มุ่งเป้าแก้ท่วม-แล้ง พัฒนาเศรษฐกิจฐานราก
นายวิวัฒน์ ศัลยกําธรรัฐมนตรีช่วยว่าการกระทรวงเกษตรและสหกรณ์ พร้อมด้วยนายมนัส กําเนิดมณี รองอธิบดีกรมชลประทาน ร่วมกิจกรรการอบรมวิศวกรชลประทานร่วมกับเกษตรกร “พัฒนาระบบกสิกรรมด้วยศาสตร์พระราชา รุ่นที่ 2 ณ ห้องอบรมเขื่อนป่าสักชลสิทธิ์จ..ลพบุรี นายวิวัฒน์กล่าวว่า ลุ่มน้ําป่าสักเป็นลุ่มน้ําที่บริหารยากที่สุด เพราะมีความลาดชันสูงและมีพื้นที่แคบยาว มีลุ่มน้ําสาขาจํานวนมาก น้ําจึงหลากมาแรง พระบาทสมเด็จพระปรมินทรมหาภูมิพลอดุลยเดชทรงห่วงใยลุ่มน้ําป่าสักมากที่สุด และเขื่อนป่าสักชลสิทธิ์เป็นโครงการที่พระเจ้าอยู่หัวรัชกาลที่ 9 ให้ความสําคัญ ทรงทําตัวอย่างไว้ให้ดูที่ลุ่มน้ํานี้ ด้วยระบบการจัดการน้ํา อ่างใหญ่เติมอ่างเล็ก อ่างเล็กเติมสระน้ํา หมายถึงการจัดการระบบชลประทานที่ครอบคลุมไปถึงพื้นที่สวน ไร่ นา ของเกษตรกรและต่อเชื่อมกันทั้งระบบ เรียกว่าเศรษฐกิจพอเพียงขั้นก้าวหน้า แต่เกษตรกรเพียงฝ่ายเดียวไม่สามารถดําเนินการได้ รัฐและเอกชน ทุกฝ่ายต้องช่วยกันเพื่อให้ระบบการจัดการน้ําในประเทศสมบูรณ์ ซึ่งพื้นที่ชลประทานมีไม่เกิน 20% ของพื้นที่เกษตรกรรม โดยเฉพาะลุ่มป่าสักมีน้อยมากเนื่องจากเป็นที่ลาดชัน ดังนั้นหากตั้งเป้าพัฒนาระบบกสิกรรมจําเป็นต้องมีระบบการจัดการน้ํารูปแบบอื่นๆ ที่เหมาะสม ซึ่งเกษตรทฤษฎีใหม่ที่ประยุกต์ใช้ให้เหมาะสมกับพื้นที่คือคําตอบ
นายมนัส กําเนิดมณี รองอธิบดีกรมชลประทาน กล่าวถึงการอบรมวิศวกรชลประทานร่วมกับเกษตรกร “พัฒนาระบบกสิกรรมด้วยศาสตร์พระราชา รุ่นที่ 2ว่า กรมชลประทานกําหนดพื้นที่ตัวอย่างเพื่อน้อมนําศาสตร์พระราชาสู่การปฏิบัติไว้ 2 แห่งในขั้นต้น คือลุ่มน้ําป่าสัก และพื้นที่รอบอ่างเก็บน้ํานฤบดินทรจินดา จ.ปราจีนบุรี หรือห้วยสโมง ทั้งสองพื้นที่จะเริ่มจากการพัฒนาคน คือการจัดกิจกรรมอบรมบ่มเพาะ โดยออกแบบให้วิศวกรของเข้าประกบออกแบบพื้นที่ให้กับเกษตรกรโดยตรง การอบรมครั้งนี้เป็นรุ่นที่ 2 ใช้กระบวนการเดียวกับที่อบรมที่ปราจีนบุรีที่ประสบความสําเร็จมาแล้ว มีเกษตรกรเริ่มปรับเปลี่ยนรูปแบบพื้นที่ของตนเองสู่เกษตรทฤษฎีใหม่ประยุกต์
ทั้งนี้ กระบวนการอบรมในหลักสูตรพัฒนาระบบกสิกรรมด้วยศาสตร์พระราชา เป็นกระบวนการที่ไม่เน้นการฟังบรรยายแต่เน้นการลงมือปฏิบัติจริง เกษตรกรผู้เข้าร่วมนําโฉนดที่ดินมาออกแบบร่วมกันกับวิศวกร และลงมือทําในพื้นที่จริงเพื่อเรียนรู้จากการปฏิบัติ เป็นแนวทางการสร้างกลไกการมีส่วนร่วมและสร้างความสัมพันธ์ที่ดีระหว่างเจ้าหน้าที่กับตัวเกษตรกรไปพร้อมๆ กัน ผู้เข้ารับการอบรมจะได้เรียนทั้งทฤษฎีและลงมือปฏิบัติไปพร้อมๆ กัน ขณะเดียวกันกรมชลประทานจะดําเนินการในการติดตาม ขับเคลื่อน ขยายผลจัดกิจกรรมช่วยเหลือกัน เพื่อสืบสานศาสตร์พระราชาให้สร้างความร่มเย็นเป็นสุขกับเกษตรกร นอกจากนั้นยังเป็นการสร้างเศรษฐกิจฐานราก พัฒนาการมีส่วนร่วม และพัฒนาคุณภาพชีวิตภายใต้สิ่งแวดล้อมที่ดีตอบโจทย์ยุทธศาสตร์ชาติ 20 ปี ไปพร้อมกัน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai